Fostul premier moldovean, Vlad Filat, și-a primit sentința în care este acuzat de spălarea a 12,8 milioane de lei sustrași din Banca de Economii.
Sentința de achitare a fost pronunțată de Judecătoria Buiucani pe 7 mai. Completul de judecată format din Djeta Chistol, Angela Catana, Tatiana Bivol a decis că „fapta nu întrunește elementele infracțiunii”. Procurorii moldoveni ceruseră ca fostul premier să fie condamnat la 7 ani de închisoare.
Vlad Filat a spus presei că se aștepta la orice decizie. El crede că hotărârea judecătorilor ar trebui să „aibă consecință” pentru cei care instrumentează astfel de dosare.